stanford-oval/wikipedia huggingface dataset:
שרי לונגי
הערות שוליים

↑  Hardy, Rebecca (5 ביוני 2009). "Cherie Lunghi: Why can't I find a man?". London: Mail Online. נבדק ב-9 ביוני 2009. {{cite news}}:  (עזרה)
↑    Neil Midgley, ‏Cherie Lunghi: Strictly Come Dancing, The Telegraph, 19 September 2008
1 2 3 4  "Cherie Lunghi: I have 'seduced' so many men". Daily Express. 14 באוקטובר 2008. נבדק ב-2008-11-19. {{cite news}}:  (עזרה)
↑  Barber, Richard (5 ביוני 2003). "A faded alcoholic beauty?". London: Mail Online. נבדק ב-17 בספטמבר 2008. {{cite news}}:  (עזרה)
↑  Swann, Yvonne (18 במרץ 2004). "'I'm content with myself'". London: Mail Online. נבדק ב-7 בספטמבר 2008. {{cite news}}:  (עזרה)
1 2 3  Barber, Richard (10 באוקטובר 2008). "Cherie Lunghi: Strictly single-and loving it!". London: Mail Online. נבדק ב-19 בנובמבר 2008. {{cite news}}:  (עזרה)
1 2  Butler, Robert (14 בנובמבר 1993). "Show People: Scoring a different goal: Cherie Lunghi". London: The Independent. נבדק ב-9 ביוני 2009. {{cite news}}:  (עזרה)
↑  Mullin, Cheryl (24 ביולי 2013). "What's on TV tonight: Who Do You Think You Are?, The Café and Love/Hate". Birmingham Mail. Trinity Mirror. נבדק ב-25 ביולי 2013. {{cite news}}:  (עזרה)
↑  "Strictly Come Dancing stars unveiled". Mirror.co.uk. 28 באוגוסט 2008. נבדק ב-9 בספטמבר 2008. {{cite news}}:  (עזרה)
↑  "Cherie No More!". Daily Express. 17 בנובמבר 2008. נבדק ב-19 בנובמבר 2008. {{cite news}}:  (עזרה)
| --- | --- |
בקרת זהויות :  PLWABN: 9810610917505606  BnF: cb14201061h (data)  GND: 1171173687  ISNI: 0000 0001 2119 6186  LCCN: no00076781  NKC: xx0181596  NTA: 157403165  SUDOC: 124338151  VIAF: 7598912   WorldCat (עם VIAF): 7598912
רומי אברג'יל

| --- | --- |

אברג'יל, 2021
 לידה:  23 באוגוסט 2001 (בת 23) ישראל אשדוד, ישראל 
 שם לידה:  יניר אברג'יל 
 מדינה:  ישראל 
 
רומי אברג'יל (נולדה ב-23 באוגוסט 2001) היא כוכבת טלוויזיה ורשת ודוגמנית טרנסג'נדרית ישראלית, הפעילה למען זכויות הקהילה הגאה.
ביוגרפיה

אברג'יל נולדה כזכר בשם יניר אברג'יל וגדלה באשדוד.
כבר מילדותה המוקדמת החלה להזדהות מגדרית כבת, ובגיל 11 וחצי יצאה מהארון.
בגיל 13 החלה ליטול הורמונים נשיים, והייתה לישראלית הצעירה ביותר שעשתה זאת, משום שבישראל הגיל החוקי לכך הוא 16. בגיל 16 פתחה קמפיין לגיוס המונים לביצוע ניתוח לשינוי מין בישראל במטרה לקיימו לפני גיל 18, הגיל המותר בחוק. מסיבות אלו היא מכונה "הטרנסג'נדרית הצעירה בישראל".
בפברואר 2020 היא התגייסה לצה"ל והפכה לטרנסג'נדרית הישראלית הראשונה שהתגייסה לצה"ל כאישה.
במאי 2022 השלימה את סדרת הניתוחים שעברה להתאמה מגדרית.
בנובמבר 2024, לאחר היעדרות ממושכת מפעילות ברשתות החברתיות, חשפה אברג'יל שנאלצה לעבור ניתוח חירום באפה, עקב זיהום חמור בסחוס שהוביל לריקבון וסיכן את חייה.
קריירה > טלוויזיה, עיתונות ורשתות חברתיות

במסגרת מאבקה להיות מוגדרת כאישה, התראיינה לעיתונות ולטלוויזיה - בין היתר לתוכנית "הצינור" ולעיתון "ידיעות אחרונות".
היא מתחזקת חשבון אינסטגרם בעל עשרות אלפי עוקבים, רובם ילדים ובני נוער, ובכך חושפת את האוכלוסייה הזו למאבקה, לטיפולים, לניתוחים ולשגרת הטיפוח האישית שלה.
בשנת 2016 השתתפה כאישה בתחרות "מלכת היופי של הדרום", וזכתה בתואר תגלית השנה.
בקיץ 2017 החלה להשתתף בשעשועון הריאליטי "הבנים והבנות" בערוץ הילדים, כמתמודדת בקבוצת הבנות, והודחה בהדחה השישית.
מוגדרת על ידי התקשורת הישראלית כמשפיעת רשת. היא נכנסה לרשימת הנוער והצעירים המשפיעים בישראל "20 מתחת ל-20" של המגזין "גלובס", והוגדרה כישראלית בת ה-14 המשפיעה ביותר לשנת 2016 על ידי אתר mako.
ב-2019 השתתפה בסדרה הדוקומנטרית "טרנסקידס" בערוץ yes דוקו.
ב-28 במאי 2020 הופיעה בפרק הראשון של הסדרה הדוקומנטרית "המהפכה הגאה" בכאן 11, על היותה הטרנסג׳נדרית הראשונה שמתגייסת לצה"ל כאישה המבססת את השינוי ביחסו של צה"ל לקהילה הגאה.
ב-25 ביוני 2020 זכתה בקטגוריית "האינסטגרמרית האהובה" בטקס פרסי הנוער הגאה "איגי LOVE" של ארגון הנוער איגי - ארגון נוער גאה.
ביוני 2021 הובילה ביחד עם טרנסג'נדריות, בהן גם סתיו סטרשקו, קמפיין ייעודי של מותג ההלבשה התחתונה הישראלי "FIX".
פילמוגרפיה > טלוויזיה

| שנה | פרויקט | רשת שידור | דמות |
| --- | --- | --- | --- |
| 2017 | הבנים והבנות | ערוץ הילדים | עצמה, השתתפה כמתחרה בקבוצת הבנות |
| 2019 | טרנסקידס | yes דוקו | עצמה, דוקומנטרי |
| 2020 | המהפכה הגאה | כאן 11 | עצמה, דוקומנטרי |
הערות שוליים

↑  דליה בן ארי, "אני לא רוצה שום תזכורת לעבר שלי כבן". רומי אברג'יל סרבה לשמירת זרע לפני הניתוח, באתר "את", 25 ביולי 2022
1 2  20 מתחת ל-20 בני הנוער המשפיעים בישראל, באתר גלובס, 14 ביולי 2016
↑  יפעת הללי אברהם, ‏רומי אברג'יל מגייסת כספים לניתוח, באתר ‏מאקו‏, 29 בנובמבר 2017
↑  פבל, רומי אברג'יל גאה להתגייס לצה"ל באתר כאן דרום, 23 בפברואר 2020
↑  מיקי לוין, ‏התגובה הקשה שקיבלה רומי אברג'יל: "לא משנה מה תעשי - את לעולם לא תהיי אישה", באתר מעריב אונליין, 17 במאי 2020
↑  יפעת הללי אברהם, ‏רומי אברג'יל עברה את הניתוח: "יש לי פות", באתר ‏מאקו‏, 1 במאי 2022
↑  ד"ר איתי גל, ‏בעקבות הרס האף של רומי אברג'יל בתאילנד: כך זה מתרחש שלב אחר שלב, באתר מעריב אונליין, 6 בדצמבר 2024
↑  הישראלים הכי משפיעים בכל גיל - גיל 14, מגזין מאקו, 2016
↑   הילדות הקשה של רומי אברג׳יל, סרטון בערוץ "yes הטלוויזיה בלוויין", באתר יוטיוב
↑  אתם בחרתם: אלו הזוכים בטקס פרסי איגי LOVE הראשון, באתר ‏מאקו‏, 26 ביוני 2020
↑  איתי יעקב, שש דוגמניות טרנסג'נדריות בצילומי הלבשה תחתונה: "לא מתביישות בגוף", באתר ynet, 10 ביוני 2021
2025 בטלוויזיה

| --- | --- |
 : ערך זה עוסק בשנה הנוכחית הנתונים עשויים להשתנות במהירות, ועל כן ייתכן שהם חלקיים, לא מדויקים או לא מעודכנים.
| 0 | 1 | 2 | 3 |
| --- | --- | --- | --- |
|  |  | 2025  בטלוויזיה |  |
< · 2023 · 2024 — 2025 — 2026 · 2027 · >
כל ערכי השנים בטלוויזיה במאה ה-20 · כל ערכי השנים בטלוויזיה במאה ה-21 · פורטל הטלוויזיה
בערך זה מצוינים אירועים בולטים שיתרחשו במהלך שנת 2025 ונוגעים לעולם הטלוויזיה.
אירועים בולטים

פרק זה לוקה בחסר. אנא תרמו לוויקיפדיה ו.
13–17 במאי – תחרות האירוויזיון תתקיים בבזל שבשווייץ.
סדרות ותוכניות טלוויזיה חדשות ב-2025

פרק זה לוקה בחסר. אנא תרמו לוויקיפדיה ו.
סדרות ותוכניות טלוויזיה חדשות ב-2025 > בארצות הברית

להלן כמה מההפקות הטלוויזיוניות האמריקאיות הבולטות ביותר ששודרו לראשונה ו/או הפכו זמינים לצפייה לראשונה בארצות הברית במהלך שנת 2025. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו ו/או הפכו זמינים לצפייה בארצות הברית לראשונה בשנה זו, ראו קטגוריה:סדרות טלוויזיה אמריקאיות שעלו לשידור בשנת 2025.
| תאריך עלייה לשידור | שם התוכנית / סדרה | סוגה | רשת השידור המקורית | הערות | מקור |
| --- | --- | --- | --- | --- | --- |
| 1 בינואר | הרלן קובן: הנעדרים | מותחן, דרמה | נטפליקס |  |  |
| 8 בינואר | Shifting Gears (אנ') | קומדיית מצבים | ABC |  |  |
| 9 בינואר | אדמה סוררת | מערבון | נטפליקס |  |  |
| 11 בינואר | סטוגו | קומדיה, הרפתקאות, מדע בדיוני, הנפשה | ערוץ דיסני |  |  |
| 28 בינואר | Paradise (אנ') | דרמה פוליטית, מדע בדיוני, מותחן | הולו |  |  |
| 29 בינואר | הספיידרמן הידידותי מהשכונה | גיבורי-על, פעולה, דרמת נעורים | דיסני+ |  |  |
| 2 בפברואר | Common Side Effects (אנ') | אנימציה למבוגרים, קומי, סוריאליסטי, תיאוריות קונספירציה | Cartoon Network |  |  |
| 20 בפברואר | יום אפס | מותחן פוליטי | נטפליקס | מיני-סדרה |  |
| 23 בפברואר | Suits LA (אנ') | סדרת דרמה המשכית, דרמה משפטית קומית | NBC |  |  |
| 23 בפברואר | Grosse Pointe Garden Society (אנ') | דרמה | NBC |  |  |
| 27 בפברואר | בית דוד | פעולה, הרפתקאות, דרמה היסטורית | פריים וידאו |  |  |
| יפורסם בהמשך | סדרת ההמשך לסדרה "אווטאר" | אנימציה, פנטזיה, דרמה, פעולה | ניקולודיאון |  |  |
| יפורסם בהמשך | בית גינס | דרמה היסטורית | נטפליקס |  |  |
סדרות חדשות ששודרו ב-2025 ברשתות הטלוויזיה האמריקניות בשעות הפריים טיים
סדרות ותוכניות טלוויזיה חדשות ב-2025 > בישראל

להלן כמה מההפקות הטלוויזיוניות הישראליות הבולטות ביותר ששודרו לראשונה בישראל במהלך שנת 2025. לרשימה מקיפה יותר של סדרות טלוויזיה ישראליות ששודרו בישראל לראשונה בשנה זו, ראו קטגוריה:סדרות טלוויזיה ישראליות שעלו לשידור בשנת 2025.
| תאריך עלייה לשידור | שם התוכנית / סדרה | סוגה | רשת שידור |
| --- | --- | --- | --- |
| 21 בינואר | שלומי 6 | דרמת פשע | HOT3 |
| 4 בפברואר | תחריר | דרמת מתח | yes |
| יפורסם בהמשך | הראש | דרמה | נטפליקס |
| יפורסם בהמשך | מקום שמח | קומדיה רומנטית | כאן 11 |
במדינות אחרות
סדרות ותוכניות בולטות שיבוטלו או יסתיימו ב-2025

פרק זה לוקה בחסר. אנא תרמו לוויקיפדיה ו.
סדרות ותוכניות בולטות שיבוטלו או יסתיימו ב-2025 > בארצות הברית

| תאריך שידור הפרק האחרון | שם הסדרה | רשת השידור | שנת עלייה לשידור | סטטוס | מקור |
| --- | --- | --- | --- | --- | --- |
| 3 בפברואר | מוקד 911: טקסס | פוקס | 2020 | הסתיימה / תסתיים |  |
| 13 בפברואר | קוברה קאי | נטפליקס | 2018 | הסתיימה / תסתיים |  |
| 24 באפריל | את | נטפליקס | 2018 | הסתיימה / תסתיים |  |
| יפורסם בהמשך | דברים מוזרים | נטפליקס | 2016 | הסתיימה / תסתיים |  |
| יפורסם בהמשך | סיפורה של שפחה | הולו | 2017 | הסתיימה / תסתיים |  |
| יפורסם בהמשך | פה גדול | נטפליקס | 2017 | הסתיימה / תסתיים |  |
| יפורסם בהמשך | הקונרים | ABC | 2018 | הסתיימה / תסתיים |  |
| יפורסם בהמשך | העלאה | אמזון פריים וידאו | 2020 | הסתיימה / תסתיים |  |
| יפורסם בהמשך | סנדמן | נטפליקס | 2022 | הסתיימה / תסתיים |  |
| יפורסם בהמשך | בל אייר | Peacock | 2022 | הסתיימה / תסתיים |  |
| יפורסם בהמשך | אנדור | דיסני+ | 2022 | הסתיימה / תסתיים |  |
סדרות ותוכניות בולטות שיבוטלו או יסתיימו ב-2025 > במדינות אחרות

27 ביוני – ישודר הפרק האחרון של "משחק הדיונון".
נפטרו

פרק זה לוקה בחסר. אנא תרמו לוויקיפדיה ו.
8 בינואר – צ'ארלס קיי, שחקן קולנוע, טלוויזיה ותיאטרון אנגלי (נולד ב-1930)
10 בינואר – יעל אביב, מלהקת ושחקנית ישראלית (נולדה ב-1945)
10 בינואר – כריסטופר בנג'מין, שחקן טלוויזיה בריטי (נולד ב-1934)
16 בינואר – דייוויד לינץ', במאי קולנוע וטלוויזיה, תסריטאי, שחקן, מוזיקאי וסופר אמריקאי (נולד ב-1946)
18 בינואר – זאב רווח, שחקן קולנוע, טלוויזיה ותיאטרון, קומיקאי, זמר, מפיק, תסריטאי, במאי קולנוע ותיאטרון וצייר ישראלי (נולד ב-1940)
26 בינואר – איגור יאנקובסקי, שחקן ומגיש טלוויזיה סובייטי (נולד ב-1951)
26 בינואר – מרי פיץ', שחקנית קולנוע וטלוויזיה בריטית ילידת דרום אפריקה (נולדה ב-1934)
2 בפברואר – בריאן מרפי, שחקן טלוויזיה אנגלי (נולד ב-1932)
7 בפברואר – טוני רוברטס, שחקן קולנוע, טלוויזיה ותיאטרון יהודי-אמריקאי (נולד ב-1939)
21 בפברואר – יצחק נאמן, שחקן ובמאי קולנוע וטלוויזיה ישראלי (נולד ב-1936)
23 בפברואר – אנדרה הרקאני, שחקן קולנוע, טלוויזיה ותיאטרון יהודי-הונגרי (נולד ב-1934)
26 בפברואר – מישל טרכטנברג, שחקנית ודוגמנית יהודייה-אמריקאית (נולדה ב-1985)
5 במרץ – פמלה באך, שחקנית קולנוע וטלוויזיה אמריקאית (נולדה ב-1963)
ראו גם

2025 בקולנוע
מוחמד מג'אדלה

| --- | --- |

מג'דללה באולפן החדשות של ערוץ מוסאווא הפלסטיני, 2020
 לידה:  25 בדצמבר 1992 (בן 32) באקה אל-גרבייה, ישראל 
 שם לידה:  محمد مجادلة 
 מדינה:  ישראל ישראל
 השכלה:  המכללה האקדמית עמק יזרעאל 
 מעסיק:  כיום:  רדיו א-נאס (מגיש; בערבית)  חדשות 12 (פאנליסט, פרשן)  אתר N12 (כתב)  "גלובס" (בעל טור)
 סוג כתב:  מגיש רדיו וחדשות, פרשן, בעל טור
 פרסים והוקרה:  לשנת 2022: פרס אבירי התקשורת החופשית  פרס המכון הישראלי לעיתונות  פורבס 30Under30 (מטעם "פורבס ישראל")
 קישורים חיצוניים
 פייסבוק:  m.magadli
 טוויטר (X):  mmagadli
 טלגרם:  magadli
 
מוחמד מג'אדלה (בערבית: محمد مجادلة; נולד ב-25 בדצמבר 1992) הוא עיתונאי ואיש תקשורת ערבי-ישראלי. משמש כמנהל חטיבת החדשות וכמגיש בכיר ברדיו א-נאס המשדר מנצרת; משמש גם כפרשן וכפאנליסט בשידורי חדשות 12 וככתב באתר N12, ובעל טור בעיתון "גלובס".
ביוגרפיה

מג'אדלה נולד וגדל בבאקה אל-גרבייה שבמשולש, למשפחה ערבית-מוסלמית. אביו הוא פוליטיקאי וחבר כנסת לשעבר מטעם מפלגת העבודה, ראלב מג'אדלה, שכיהן גם כשר המדע, התרבות והספורט). אמו היא הודא גאניים מג'אדלה. יש לו שתי אחיות ואח. 
הוא התחנך בבית הספר החקלאי ימה שבכפר הערבי זמר. בהמשך למד לימודי תקשורת במסגרת המכללה האקדמית עמק יזרעאל, אותם סיים ב-2017.
ביוגרפיה > קריירה

בתחילת דרכו העיתונאית ייסד מספר אתרי חדשות בתוך המגזר הערבי.
ב-2013 החל להגיש את המהדורה המרכזית בערוץ החדשות i24NEWS בשפה הערבית. לצד תפקידו כמגיש שימש מג'אדלה גם ככתב שטח ונשלח לסקר אירועים רבים, בהם חתימת הסכם הגרעין עם איראן בווינה ב-2015, וכן אירועים נפיצים בגבול רצועת עזה במהלך מבצע צוק איתן של צה"ל. בנוסף, הוביל את משדרי הבחירות לכנסת ה-20 של ערוץ i24NEWS בערבית.
ב-2017 עזב את תפקידו כעורך וכמגיש המהדורה המרכזית בערוץ i24NEWS.
ביוגרפיה > קריירה > ערוץ מוסאווא

לימים מג'אדלה עבר לערוץ מוסאווא, שם ייסד וניהל את חטיבת החדשות, שהחלה לשדר מרמאללה שבתחום הרשות הפלסטינית.
במקביל החל מג'אדלה להנחות את תוכנית האקטואליה המרכזית של ערוץ מוסאווא.
ביוגרפיה > קריירה > טלוויזית פלסטין

ב-2019 קריין מג'אדלה תעמולה פלסטינית בערוץ הטלוויזיה הרשמי של הרש"פ - טלוויזית פלסטין. כשהדבר נחשף לבסוף ב־2023 טען שהוא מתחרט על כך. בהמשך, נחשף סרטון תעמולה נוסף מ־2018 בו מקריין מג'אדלה. הסרטון הופק על ידי פורום "פלסטין" הבינלאומי לתקשורת.
ביוגרפיה > קריירה > רדיו א-נאס

עם פרסום תוצאות המכרז לשידורי תחנת רדיו אזורית בשפה הערבית, רדיו א-נאס ב-2019, מונה מג'אדלה למנהל חטיבת החדשות שם, וקיבל את המשימה להקמתה. כמו כן הגיש את תוכנית הדגל של רדיו א-נאס, בשעות הבוקר.
במרץ 2021 הפך לבעל טור קבוע של פרשנות פוליטית בעיתון "גלובס". במקביל החל לשמש כפאנליסט ב"אולפן שישי" וב"פגוש את העיתונות" בערוץ 12, והחל מיולי 2021 הצטרף באופן רשמי לצוות הפרשנים והכתבים של חברת החדשות של ערוץ 12.
בנוסף עסק מג'אדלה בקריינות והפקה של מספר סרטים דוקומנטריים לחברות חדשות ואקטואליה בינלאומיות בפרט בשפה הערבית כמו אל-ג'זירה, CNN בערבית, ו"דויטשה ולה" בערבית.
ביוגרפיה > קריירה > פרסים והוקרה

מג'אדלה נכלל ברשימת פורבס 30Under30 של כתב העת "פורבס ישראל" לשנת 2022
ביוני 2022 זכה בפרס אבירי התקשורת החופשית
בפברואר 2023 זכה בפרס המכון הישראלי לעיתונות 2022
ביוגרפיה > חיים אישיים

מג'אדלה רווק ומתגורר בעיר הולדתו, באקה אל-גרבייה.
הערות שוליים

↑   עופר אדרת, בצל הפיגועים, ביפו מנסים לראות גם את התמונה הרחבה, באתר הארץ, 14 באוקטובר 2015
↑  ,https://twitter.com/MoranT555/status/1725407356958236674 חשיפת הסרטון]
↑  חשיפת הסרטון
↑  קלמן ליבסקינד, ‏למה בחדשות 12 נותנים במה למוחמד מג'אדלה - סוכן התעמולה האנטי-ישראלית?, באתר מעריב אונליין, 19 בינואר 2024
↑  אורן פרסיקו, "איימן עודה לא נותן את הכותרות הטובות לתקשורת הערבית, את זה אני רוצה לשנות", באתר העין השביעית, 28 בפברואר 2020
↑  כפיר אדר, מוחמד מג'אדלה מצטרף רשמית לחדשות 12, ינון מגל עקץ, באתר אייס, 12 ביולי 2021
↑  Forbes 30 Under 30 2022, Forbes Israel
↑  גלובס, ‏שני אשכנזי ומוחמד מג'אדלה מגלובס זכו בפרס אבירי התקשורת החופשית, באתר גלובס, 7 ביוני 2022
↑  Akiva Huber, פרס המכון הישראלי לעיתונות לשנת 2022 יוענק למוחמד מדג'אללה, באתר פייסבוק, ‏12.02.2023
ג'וקר: טירוף בשניים

| --- | --- |
כרזת הסרט הרשמית
כרזת הסרט הרשמית
 מבוסס על:  דמותו של הג'וקר מאת ביל פינגר, בוב קיין וג'רי רובינסון
 בימוי:  טוד פיליפס
 הופק בידי:  טוד פיליפס בראדלי קופר
 תסריט:  טוד פיליפס סקוט סילבר
 עריכה:  ג'ף גרות' 
 שחקנים ראשיים:  חואקין פיניקס ליידי גאגא
 מוזיקה:  הילדור גודנאדוטיר 
 צילום:  לורנס שר 
 מדינה:  ארצות הברית ארצות הברית
 חברת הפקה:  אולפני די.סי Joint Effort
 חברה מפיצה:  אולפני האחים וורנר
 הקרנת בכורה:  4 בספטמבר 2024 (פסטיבל הסרטים של ונציה) ישראל 3 באוקטובר 2024 ארצות הברית 4 באוקטובר 2024
 משך הקרנה:  138 דקות
 שפת הסרט:  אנגלית 
 סוגה:  סרט פשע, מותחן פסיכולוגי, סרט מתח, סרט דרמה, סרט מוזיקלי 
 תקציב:  200 מיליון דולר
 הכנסות:  201.4 מיליון דולר (29 באוקטובר 2024)
 סרט קודם:  "ג'וקר" (2019)
 www.joker.movie
 דף הסרט ב־IMDb
 
ג'וקר: טירוף בשניים (באנגלית: Joker: Folie à Deux) הוא סרט מתח פסיכולוגי מוזיקלי אמריקאי, שבוים על ידי טוד פיליפס על פי תסריט שנכתב על ידי פיליפס וסקוט סילבר והופק על ידי אולפני האחים וורנר ואולפני די.סי בשיתוף פעולה עם "Joint Effort". הסרט מבוסס באופן רופף על דמותו של הג'וקר מבית DC קומיקס, והוא משמש כסרט המשך לסרט "ג'וקר". בסרט שב חואקין פיניקס לגלם את דמותו של ארתור פלק / ג'וקר, ולצדו מככבת ליידי גאגא בתפקיד הארלין קווינזל. בתפקידי משנה מופיעים זאזי ביטס, ששבה לגלם את דמותה של סופי דומונד מהסרט הקודם, ברנדן גליסון, הארי לוטי וקתרין קינר.
במקור, נועד הסרט "ג'וקר" להיות סרט עצמאי, שאמנם ישיק סדרת סרטים תחת המותג "DC Black" אך לא יזכה לסרטי המשך. פיליפס עצמו הביע עניין בהפקת סרט המשך אך במקביל אישר כי הסרט הראשון לא נועד לקבל אחד כזה מלכתחילה. פיתוחו של הסרט החל ביוני 2022, וצילומיו התקיימו בניו יורק, לוס אנג'לס, ובבלוויל, ניו ג'רזי, מדצמבר 2022 עד אפריל 2023.
בכורת הסרט התקיימה בפסטיבל הסרטים של ונציה ה-81 ב-4 בספטמבר 2024, והוא עלה לאקרנים בישראל ב-3 באוקטובר 2024, ובארצות הברית ב-4 באוקטובר 2024. הסרט קיבל ביקורות מעורבות הן מהמבקרים והן מהקהל, שמחד שיבחו את עיצוב ההפקה, התלבושות, הסצנות המוזיקליות ואת ביצועיהם של פיניקס וגאגא, אך מאידך ביקרו את עלילת הסרט, אפיון הדמויות החלש והתמות בהן עוסקת העלילה.
עלילה

הסרט נפתח בסצנה מונפשת, בה זהותו של הג'וקר נגנבת על ידי הצל שלו, שתופס את מקומו ומבצע נאמבר עבור תוכנית טלוויזיה, לפני שנוטש אותו על הבמה לבוש למחצה ומוכה קשות על ידי שלושה שוטרים.
בשנת 1983, שנתיים לאחר אירועי הסרט הקודם, ארתור פלק נמצא במעצר בבית החולים "ארקהם סטייט" וממתין לגזר דינו על הפשעים שביצע. עורכת דינו, מריאן סטיוארט, מתכננת לטעון כהגנה שארתור סובל מהפרעת זהות דיסוציאטיבית וכי פרסונת ה"ג'וקר" שלו היא האחראית על הפשעים. במהלך פגישה של טיפול במוזיקה, פוגש ארתור מטופלת אחרת, הארלין "לי" קווינזל, שמספרת לו שהיא גדלה באותה שכונה בה הוא גדל, שהיה לה אב מתעלל שמת בתאונת דרכים וכי היא אושפזה לאחר שהציתה את בניין הדירות של הוריה. לי גם מביעה את הערצתה לפשעיו ואישיותו של הג'וקר.
במהלך הקרנת סרט למטופלים, לי מציתה אש כהסחת דעת, אך היא וארתור נתפסים בעודם מנסים לברוח, וארתור מושם בבידוד. לי מבקרת אותו בלילה על מנת לומר שהיא משוחררת במטרה להימנע מהשפעתו, אך מבטיחה להשתתף במשפטו, והשניים שוכבים. במהלך ריאיון עם המארח פאדי מאיירס, שר ארתור ללי דרך מסך הטלוויזיה, מעשה אשר מעמיק את אהבתה אליו.
ביום המשפט, מזמן עוזר התובע המחוזי הארווי דנט עדים שדוחים את טענותיו של ארתור לאי-שפיות. במהלך הפסקה, מגלה מריאן לארתור שלי הייתה למעשה סטודנטית לפסיכיאטריה שגדלה באפר ווסט סייד, וכי אביה, העובד כרופא, עודנו בחיים. יתר על כן, מגלה לו מריאן שלי אושפזה מרצונה ב"ארקהם" ומעולם לא שרפה בניין דירות. כאשר ארתור מתעמת עם לי, היא מתוודה ששיקרה במאמץ להתקרב אליו, אך גם שהיא הרה ממנו ועברה לגור בבניין הדירות הישן שלו במטרה ליצור להם בית.
ביום המשפט למחרת, מפטר ארתור את מריאן ומייצג את עצמו. לאחר שהביא את עמיתו לעבודה לשעבר של ארתור, גארי פודלס, ושכנתו, סופי דומונד לדוכן, שוטח ומוכיח דנט את טענותיו נגד ארתור. ארתור, המושפע בעליל מעדותו של גארי, אינו מגן על עצמו, על אף שבמהלך נאומו הוא מזכיר את השומרים של "ארקהם" באופן שלילי. בשובו ל"ארקהם", הוא נלקח לחדר המקלחות על ידי השומר הראשי ג'קי סאליבן ושני שומרים, שם הוא מוכה באכזריות לפני שמוחזר לתאו עירום חלקית. ריקי, אסיר וחברו של ארתור, מתעמת מילולית עם השומרים, וכתוצאה מכך ג'קי חונק אותו למוות. כשהוא שומע על כך, מעלה ארתור זיכרונות מתוצאות ההרג הראשון שלו בתור "ג'וקר".
במהלך טיעון הסיום שלו בבית המשפט למחרת, מוותר ארתור ההרוס על פרסונת "הג'וקר" שלו ולוקח אחריות מלאה על מעשיו. זועמת על כך, לי יוצאת החוצה בסערה, וחבר המושבעים מוצא את ארתור אשם ברצח מדרגה ראשונה. בזמן שפקיד בית המשפט מקריא את פסק הדין, מכונית תופת מתפוצצת מחוץ לבית המשפט, הורגת ופוצעת רבים מהנוכחים במקום ומצלקת חצי מפניו של דנט. בחסות הכאוס, שני חסידים עוזרים לארתור להימלט.
ארתור משוטט בגות'אם סיטי ונתקל בלי מחוץ לדירתו הישנה, אך זאת האחרונה דוחה אותו על כך שוויתר על פרסונת "הג'וקר" שלו ומודה ששיקרה לו לגבי היריונה לפני שעוזבת. המשטרה תופסת את ארתור ומחזירה אותו ל"ארקהם". למחרת, ניגש מטופל צעיר לארתור ומתחיל לספר לו בדיחה לפני שהוא דוקר אותו שוב ושוב בבטנו. בעוד ארתור גוסס לאיטו, חורט המטופל חיוך גלאזגו על פניו תוך כדי צחוק.
צוות השחקנים והדמויות

בתפקידים הראשיים מככבים חואקין פיניקס וליידי גאגא, שמגלמים את דמויותיהם של הג'וקר והארלי קווין.
חואקין פיניקס – ארתור פלק / הג'וקר, קומיקאי סטנד-אפ כושל הסובל ממחלה נפשית, שהפך לפושע דמוי-ליצן בעל תפיסת עולם ניהיליסטית לאחר שזכה להתעלמות ולהתעללות קבועים מצד החברה. לדברי הבמאי טוד פיליפס, בעוד שסרט ההמשך ירחיק לכת אל נפשו של פלק, הוא לא יהפוך ל"נסיך-הליצן של הפשע", שכן פרסונת ה"ג'וקר" שלו היא סימבוליזציה לא-רצונית לאנשים שנותנים לו את האהבה שתמיד רצה.
ליידי גאגא – הארלין "לי" קווינזל / הארלי קווין, מטופלת בבית החולים "ארקהם סטייט" הפוגשת את ארתור במהלך תרפיה באמצעות מוזיקה; אשר סקרנותה לגביו הופכת בסופו של דבר לאובססיה, והיא פותחת עמו במערכת יחסים רומנטית-קטלנית. כשהוא תיאר את דמותה של קווינזל, פיליפס ציין כיצד גרסה זו של הדמות היא מניפולטיבית, חסרת-מוסריות ו"מקורקעת יותר", וכי הסרט מתעלם בכוונה מהרבה מהמאפיינים הקלאסיים שזוהו עם הדמות בעיבודיה השונים על מנת לשמור על עקביות בעולם וברקע שנוצרו לראשונה בסרט הקודם.
קתרין קינר – מריאן סטיוארט, עורכת דינו של ארתור.
ברנדן גליסון – ג'קי סאליבן, סוהר העובד בבית החולים "ארקהם סטייט".
זאזי ביטס – סופי דומונד, אם חד-הורית ושכנתו לשעבר של ארתור, שעמה ארתור הזה מערכת יחסים רומנטית.
הארי לוטי – הארווי דנט, התובע המחוזי הצעיר והחדש של גות'אם, הנחוש להביא את ארתור לדין על פשעיו.
סטיב קוגן – פאדי מאיירס, מנחה פופולרי שמראיין את ארתור במהלך שהותו ב"ארקהם סטייט".
בנוסף, נמסר כי לי גיל ושרון וושינגטון ישובו לגלם את דמויותיהם של גארי פודלס והעובדת הסוציאלית של ארתור מהסרט הקודם, בהתאמה; ועל ליהוקם של ג'ייקוב לופלנד וקן ליונג לתפקידים שטרם פורסמו, אם כי הוכרז שדמותו של לופלנד תהיה קשורה ל"ארקהם סטייט".
הפקה > ליהוק

בשלהי יוני 2022, לצד ההכרזה הרשמית על פיתוח הסרט, נמסר על משא ומתן מצד ליידי גאגא על גילום דמותה של הארלי קווין, ונחשף כי הסרט יהיה מוזיקלי בחלקו. באוגוסט 2022, אישרה גאגא רשמית את ליהוקה לסרט. עוד נמסר כי עבור השתתפותה, קיבלה גאגא 12 מיליון דולר. בנוסף, לצד אישור ליהוקה של גאגא, דווח כי זאזי ביטס נמצאת במשא ומתן על חזרה לגילום דמותה של סופי דומונד מהסרט הראשון. באוקטובר 2022, אושר שובה של ביטס, לצד ליהוקם של ברנדן גליסון, קתרין קינר וג'ייקוב לופלנד לצוות השחקנים. גליסון הצטרף לפרויקט מתוך הערצתו הן מההופעה ה"בלתי-ניתנת למחיקה" של פיניקס בסרט הראשון והן לגאגא, אך הודה שהוא "די מאוים" ממה שהיה עליו לעשות עבור גילום דמותו בסרט. בשלהי אוקטובר 2022, נמסר על ליהוקו של הארי לוטי לצוות השחקנים, במה שדווח על ידי "Deadline Hollywood" כ"תפקיד משמעותי", שבהמשך התגלה כגילום דמותו של התובע המחוזי הצעיר הארווי דנט.
הפקה > צילומים

צילומי הסרט החלו ב-10 בדצמבר 2022, ועליהם הופקד הצלם לורנס שר. שר ציין כי הסרט אחד מהלב (אנ') (1982) של פרנסיס פורד קופולה שימש כמקור השראה ויזואלית עבור צילומי הסרט. צילומי חוץ התרחשו בניו יורק ובלוס אנג'לס עד מרץ 2023. בנוסף, צילמה גאגא סצנות עם קהל של ניצבים שדורשים את מעצרו של ג'וקר מחוץ לבית המשפט של מחוז ניו יורק, מה שגרם למספר מהתושבים המקומיים שנכחו בקרבת מקום לטעות בכך שמדובר בהעמדתו של טראמפ לדין בעקבות כתב האישום הראשון שלו. סצנות בית החולים "ארקהם סטייט" צולמו בבית החולים הנטוש "אסקס קאונטי אייסוליישן" בניו ג'רזי. באפריל 2023, הצילומים התקיימו ב"מדרגות הג'וקר (אנ')", גרם מדרגות ברחוב 167 המערבי בברונקס שהופיעו באופן בולט בסרט הראשון. צילומי הסרט תמו רשמית ב-5 באפריל 2023. הסרט כולו צולם במצלמות דיגיטליות תוצרת IMAX.
שלא כמו מחזות זמר רבים בהם השחקנים שרים בליפסינק שהוקלט מראש, פיניקס וגאגא ביצעו את הנאמברים המוזיקליים בלייב על סט הצילומים, בליווי נגן פסנתר שהופיע מחוץ למצלמה תוך עמידה בכל קצב שנקבע על ידם. בינתיים, פיליפס ניסה באופן קיצוני לסנכרן את הטייקים השונים שצולמו לכל שיר לכדי טייקים שלמים וקוהרנטיים בחדר העריכה, חוויה אותה הוא תיאר כ"סיוט".
הפקה > פוסט פרודקשן

בדצמבר 2023, חשף גאן שהוא סקר חומרים מתוך הסרט שצולמו עבר ומסר את הערותיו לגביהם. עלויות הסרט היו יקרות בהרבה מקודמו, שתקציבו עמד על 60 מיליון דולר. פרסומים מסוימים ציינו את העלויות כ-200 מיליון דולר, אם כי פיליפס הכחיש נתון זה. חלק משמעותי מתקציב הסרט יוחס למשכורות של פיניקס וגאגא, שהרכיבו 50 מיליון דולר מהתקציב. על האפקטים החזותיים עבור הסרט הופקדה חברת האפקטים "Industrial Light & Magic".
מוזיקה

על הלחנת הפסקול עבור הסרט הופקדה המלחינה הילדור גודנאדוטיר, שהייתה אמונה גם על הלחנת פסקול הסרט הקודם. הסרט עתיד לכלול לפחות 15 נאמברים מוזיקליים, כולם קאברים של שירים קיימים, ואף דווח כי קיימת האפשרות שבסרט יופיעו גם שיר מקורי אחד או שניים; בקאברים של שירים אלו ישולבו אלמנטים מהפסקול של הילדור.
הפצה

בכורת הסרט התקיימה לראשונה במהלך פסטיבל הסרטים של ונציה ה-81 ב-4 בספטמבר 2024. בהמשך, עתיד הסרט לעלות לאקרנים בבתי הקולנוע בארצות הברית ב-4 באוקטובר 2024, בהפצת אולפני האחים וורנר. במהלך פאנל שערכו בכנס "CineEurope" בשנת 2024, הודיעו "האחים וורנר" כי הסרט יופץ ברחבי העולם ב-2 באוקטובר 2024, יומיים לפני בכורתו בארצות הברית. בנוסף, הסרט יופץ בפורמט IMAX לאחר ש"מגלופוליס" (2024) תוותר עליהם שבוע לאחר בכורתה.